Праўда, узніклі пэўныя праблемы. 15 красавіка Пётр пачаў вучобу, а калі вярнуўся на першамайскія святы дадому, даведаўся, што калгас у пакаранне за яго свавольства абрэзаў паўгектарны прысядзібны ўчастак, з якога маці і сястра практычна і жылі, па вуглы дома. Прыбіральня апынулася на калгаснай тэрыторыі. Кінуўся малады курсант за паратункам у райкам партыі, ды безвынікова. Тады напісаў заяву ў Маладзечанскі абкам. Ужо потым даведаўся, што прыязджаў прадстаўнік з вобласці, на пасяджэнні праўлення сельгасарцелі скаргу разгледзілі, маці агарод вярнулі.